《巴子店》
清代·成文昭

灌木结阴繁，苦竹遮径恶。罥衣刺马足，避路屡回错。

千峰怒忽回，长坂坦如削。返睇万仞青，摇摇势将落。

自顾山水怀，平生不苶弱。千秋揖古人，一席卧广漠。

放眼凌八荒，腾足周五岳。翩翩鸿鹄翔，四顾何寥廓。

山癖与水淫，天涯未寂寞。

作者简介：成文昭，字周卜，号过村，又号钝农，大名人。候选主事。有《谟觞集》。